
Ο Στέλιος δουλεύει μαύρα σε κρεπερί. 

Εξαωράκι, 350 ευρώ, χτυπάει και καμιά 
κρέπα στο διάλειμμα. Κάποια στιγμή τον 
έπιασε το αφεντικό: «Κοίτα, Στέλιο, γενικά δεν 
έχει ένσημα γιατί δεν βγαίνω. Αν θες όμως, 
μπορώ να σου κολλάω τίποτα δίωρα το μήνα· κα- 
βατζώνομαι κι εγώ, έχεις κι εσύ το ΙΚΑ». Τα έβαλε 
κάτω ο Στέλιος: «Έχω μαζέψει 9 μήνες ανεργίας. Η 
δουλειά στην κρεπερί σήμερα είναι, αύριο δεν είναι. 
Για πέντε-έξι ένσημα το μήνα, καλά καβατζώνεται 
αυτός, αλλά εγώ θα χάσω την κάρτα ανεργίας. Και 
μετά, αν κάνω αίτηση στα ΕΑΤΑ, θα φάω πακέτο 
επειδή δεν θα έχω αρκετούς μήνες ανεργίας. ΕΑΤΑ 
σημαίνει 8 μήνες δουλειά, ασφάλιση κι επίδομα μετά... 
Ένσημα τι σημαίνει; Σύνταξη 200 ευρώ στα 90 μου;». 
Έμεινε, λοιπόν, ο Στέλιος με μαύρα στις κρέπες και 
στις ουρές του ΟΑΕΔ. 

Για την τεράστια μάζα των ανέργων που γυρνάει 
από σκατοδουλειά σε σκατοδουλειά και προ¬ 
σπαθεί να ξεφύγει βραχυπρόθεσμα από 
αυτές τις συνθήκες εργασίας μέσω διαφό¬ 
ρων συμβάσεων και κρατικών προ¬ 
γραμμάτων, τα ένσημα και τα ανα¬ 
σφάλιστα μεροκάματα αποτε¬ 
λούν στιγμές της ίδιας 


διαδικασίας. Είναι πια κοινό μυστικό ότι 
κάθε 8μηνο με ένσημα έχει πίσω του 
πολλά δμηνα μαύρης εργασίας, τα οποία δεν 
καταγράφονται σε καμία στατιστική. Κοινό μυ¬ 
στικό είναι επίσης και ότι αυτό το πέρα δώθε 
μεταξύ εργασίας κι ανεργίας είναι πλέον η κανονι¬ 
κή συνθήκη για όλο και ευρύτερα κομμάτια της ερ¬ 
γατικής τάξης. Είναι μια συνθήκη που το ελληνικό 
κράτος χτίζει μεθοδικά -πάνω στις πλάτες μας- εδώ 
και δεκαετίες. Οι απανωτές σφαλιάρες που τρώμε τα 
τελευταία 5 χρόνια είναι απλά η επιτάχυνση της διαδι¬ 
κασίας λόγω κρίσης. 

Προσοχή όμως· αυτά ακριβώς τα αδιέξοδα, τα οποία 
βιώνει ο καθένας μόνος του δεν είναι ατομικές αποτυ¬ 
χίες. Αντιθέτως, είναι στιγμές της μακρόχρονης ταξι¬ 
κής μας ήττας. Ως τέτοιες έχουν τη βούλα της κρατι¬ 
κής πολιτικής που βασικό της στόχο έχει την υποτί¬ 
μησή μας με όλα τα μέσα. Η συλλογική μας υπο¬ 
χώρηση, δε, είναι τέτοια, που το να δημιουργη- 
θούν αναχώματα ενάντια σε αυτή τη ζοφερή 
διαδικασία δεν τίθεται καν ως ζήτημα. 

Κι όμως· είναι τέτοια η εποχή μας 
που κάνει αυτά τα αναχώματα 
αφόρητα αναγκαία. 



